**Besplatne radionice za žene**

CESI u listopadu u Krapinsko- zagorskoj županiji provodi poludnevne radionice, u okviru projektaAktivno za socijalnu sigurnost i jednake mogućnosti u svijetu rada, namijenjene ženama koje žele pokrenuti posao ili su ga tek pokrenule a nedostaje im podrška i savjet. Radionice su besplatne.

Tema radionica bit će: **„Otkrivanje vlastitih mogućnosti za pokretanje samostalnog posla“**.

Nakon održanih radionica, u studenom, biti će održani **ponovni susreti** sa zainteresiranim korisnicama kako bi im se pružila podrška u njihovim akcijama za pokretanje samostalnog posla.

Radionice će se održavati u vremenu **od 15.30 do 20.00 sati** prema sljedećem rasporedu:

**19.10. 2015. Oroslavje, Gradska knjižnica Oroslavje**

**21.10.2015. Donja Stubica, Stub-klub**

**23.10.2015. Zlatar, Gradska vijećnica**

**26.10.2015. Zabok, Zelena dvorana**

**28.10.2015. Krapina, CZSS Krapina**

**30.10.2015. Pregrada, Gradska galerija**

Ponovni susreti će se održavati u vremenu **od 16.00 do 18.00 sati** prema sljedećem rasporedu:

**09.11.2015. Oroslavje, Gradska knjižnica Oroslavje**

**11.11.2015. Donja Stubica, Stub-klub**

**13.11.2015. Zlatar, Gradska vijećnica**

**17.11.2015. Zabok, Zelena dvorana**

**18.11.2015. Krapina, CZSS Krapina**

**20.11.2015. Pregrada, Gradska galerija**

Ako ste zainteresirani, molimo Vas da ispunite prijavnicu niže u tekstu te ju pošaljete na email adresu **sos@cesi.hr, nina.ocko@cesi.hr**  ili nam se javite na broj **091/ 639 2810.**

Do sada se na radionice odazvao veliki broj žena što govori o potrebi za ovakav način rada.

U procesu informiranja žena o radionicama pomogao nam je Hrvatski zavod za zapošljavanje, Područni ured Krapina, sa kojom uspješno surađujemo.

O radionicama:

BADGE radionice (Trening i edukacija žena poduzetnica) namijenjene su ženama, poduzetnicama – početnicama koje su često višestruko diskriminirane: na osnovu spola, bračnog i obiteljskog statusa, porijekla, dobi. Cilj je osnažiti žene suočene s višestrukim teškoćama u svijetu rada i zainteresirane su za pokretanje vlastitog posla. Radionice pružaju sigurnu i poticajnu okolinu gdje je moguće razrađivati i provjeravati ideje za pokretanje posla, dijeliti svoje probleme, pitanja koja ih muče, prilike i izazove te razvijati samospoznaju i vjeru u sebe.

Sudjelovanje donosi i te povezivanja s drugim ženama koje se suočavaju sa sličnim problemima. Nakon radionica sudionicama će biti osigurana podrška i mentorstvo u slijedećim koracima razvijanja ideje započinjanja poslovnog poduhvata.

O projektu:

Projekt provodi CESI – Centar za edukaciju, savjetovanje i istraživanje u partnerstvu s Udrugom žena HERA Križevci  i Centrom za podršku i razvoj civilnog društva "DELFIN" i ima za cilj osnažiti  partnerske organizacije za pružanje socijalnih u Gradu Zagrebu, Koprivničko križevačkoj županiji, Požeško slavonskoj županiji i Krapinsko zagorskoj županiji kroz edukaciju, osnaživanje, umrežavanje i promociju pružanja socijalnih usluga.

U okviru projekta Aktivno za socijalnu sigurnost i jednake mogućnosti u svijetu rada su, u svrhu jačanja kapaciteta partnerskih organizacija, provedeni različiti treninzi i radionice, te je uspostavljena mentorska mreža za podršku korisnicima/ama programa. U edukacijskom programu  BADGE sudjelovati će 90 polaznica iz četiri županije kojima je nakon radionica dostupna mentorska podrška. Partnerske organizacije su provele analizu stanja o socijalnih usluga te donijele preporuke za unaprjeđenje kvalitete i dostupnosti socijalnih usluga. Organizacije pružaju usluge savjetovanja za marginalizirane skupine žena, žene žrtve nasilja, te pružaju pravnu  i savjetodavne pomoći iz radnih i socijalnih prava. Rezultati projekta bit će predstavljeni na završnoj konferenciji koja će uključiti sve relevantne dionike - predstavnike/ce ministarstava, agencija, lokalne vlasti, organizacija civilnog društva, donatora i medija.

Kontakt:

**Nina Očko,** stručna suradnica na projektu

**091/ 639 2810**

**sos@cesi.hr, nina.ocko@cesi.hr**